शेमफोर्ड स्कूल में वार्षिक समारोह में बच्चे सम्मानित
बराड़ा-अधोयामार्गपर स्थित शेमफॉर्ड स्कूल में शनिवार को पुरस्कार वितरण एवं वार्षिक समारोह का आयोजन धूमधाम से किया गया जिसका शुभारंभ मुख्यातिथि नीता खेड़ा ने दीप प्रज्जवलित कर किया। तत्पश्चात स्कूली बच्चों ने मार्च पास्ट से मुख्यातिथि का स्वागत करते हुए उन्हें सम्मानपूर्वक पद ग्रहण करवाया।
कार्यक्रम में प्रधानाचार्या रूबी शर्मा ने विद्यालय की वार्षिक रिपोर्ट एवं उपलब्धियों का विवरण प्रस्तुत किया। इस अवसर पर बच्चों द्वारा रंगारंग एवं सांस्कृतिक कार्यक्रम में स्वागत गीत, गणेश वंदना, हरियाणवी डांस, अम्ब्रेला डांस, लघु नाटिका, पंजाबी भंगड़ा, रैंप वॉक तथा गीत-संगीत के माध्यम से उपस्थित जनों के मनोरंजन के साथ-साथ जल संरक्षण, शिक्षा के महत्व जैसे सामाजिक सरोकारों का संदेश भी दिया।
स्कूल प्रबंधन समिति के चेयरमैन इंद्रजीत सिंह ने अपने संबोधन में आगंतुकों का स्वागत एवं धन्यवाद किया। इस मौके पर डीएसपी बराड़ा अनिल कुमार, स्कूल स्टाफ, अभिभावकगण एवं विद्यार्थी मौजूद रहे।
बराड़ा| कार्यक्रममें विजेता बच्चे को सम्मानित करते मुख्यातिथि।
hin_Deva hin_Deva hin_Deva hin_Deva hin_Deva